
	Povodie Váhu a Dunaja – Odvedenie a čistenie odpadových vôd a zásobovanie pitnou vodou 
Aglomerácia Šamorín
Súťažné podklady




Zmluva o dielo č. ........ (doplní obstarávateľ pred podpisom Zmluvy)
uzavretá v zmysle § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon o posudzovaní vplyvov“) a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)
(ďalej len „Zmluva“)
Zmluvné strany
Objednávateľ:	
Obchodné meno:	Železnice Slovenskej republiky
Sídlo:	Klemensova 8, 813 61 Bratislava
Právna forma:	Iná právnická osoba
Registrácia:	Obchodný register Mestského súdu Bratislava III, Oddiel: Po, Vložka číslo: 312/B
Štatutárny orgán:	Ing. Miroslav Garaj, generálny riaditeľ
IČO:	31 364 501
IČ DPH:	SK2020480121
DIČ:	2020480121
Bankové spojenie:	Všeobecná úverová banka, a.s.
IBAN:	SK11 0200 0000 3500 0470 0012
BIC/SWIFT kód:	SUBASKBX
Adresa pre doručovanie
písomností:	Železnice Slovenskej republiky, Odbor stratégie a zahraničnej spolupráce, Klemensova 8, 813 61 Bratislava
Telefón, e-mail:	+421 2 2029 7787, gro210@zsr.sk
(ďalej len „Objednávateľ“)
Zhotoviteľ:
Obchodné meno:	(doplní úspešný uchádzač; uvedú sa údaje úspešného uchádzača, resp. údaje všetkých členov združenia s označením, ktorý člen združenia je vedúcim členom; v prípade združenia údaje týkajúce sa bankového účtu úspešný uchádzač uvedie len za jedného člena združenia a zároveň uvedie, ktorý člen združenia je oprávnený v mene združenia vystavovať faktúry)
Sídlo:	.................
Právna forma:	.................
Registrácia:	.................
Štatutárny orgán:	.................
IČO:	.................
IČ DPH:	.................
DIČ:	.................
Bankové spojenie:	.................
IBAN:	.................
BIC/SWIFT kód:	.................
Adresa pre doručovanie
písomností:	.................
Telefón, e-mail:	.................
(ďalej len „Zhotoviteľ“)
(Objednávateľ a Zhotoviteľ spolu ďalej len ako „zmluvné strany“ alebo jedna z nich samostatne aj ako „zmluvná strana“).
Článok 1
Úvodné ustanovenia
1.1. Zmluvné strany uzatvárajú Zmluvu ako výsledok verejného obstarávania zákazky s názvom „Modernizácia trate Bratislava- Vajnory (mimo) – Nové Zámky – Štúrovo/Komárno – št. hr. SK/HU“ obstaranej postupom verejného obstarávania - verejná súťaž - nadlimitná zákazka v zmysle ZVO.
1.2. Účelom Zmluvy je aktualizácia štúdie realizovateľnosti a splnenie povinností podľa zákona o posudzovaní vplyvov v rozsahu podľa predmetu Zmluvy.
Článok 2
Predmet Zmluvy
2.1. Zhotoviteľ sa zaväzuje vo vlastnom mene, na vlastnú zodpovednosť, na vlastné náklady, v rozsahu a za podmienok uvedených v Zmluve splniť pre Objednávateľa predmet Zmluvy pozostávajúci z nasledovných častí:
2.1.1. aktualizácia štúdie realizovateľnosti s názvom „Štúdia realizovateľnosti IV. Paneurópskeho železničného koridoru štátna hr. ČR/SR – Kúty – Bratislava – Nové Zámky – Štúrovo/Komárno – štátna hr. SR/MR“ v úseku Bratislava-Vajnory (mimo) – Nové Zámky – Štúrovo/Komárno – št. hr. SR/MR (ďalej len „aktualizácia štúdie realizovateľnosti“),
2.1.2. vypracovanie a dodanie informácie o navrhovanej činnosti podľa zákona o posudzovaní vplyvov (ďalej len „informácia o navrhovanej činnosti“),
2.1.3. vykonanie súvisiacej činnosti podľa zákona o posudzovaní vplyvov spočívajúcej najmä v doručení informácie o navrhovanej činnosti príslušnému orgánu, zabezpečení návrhu rozsahu hodnotenia a zabezpečení určenia rozsahu hodnotenia navrhovanej činnosti podľa zákona o posudzovaní vplyvov a zabezpečenie podkladov v súlade s relevantnými ustanoveniami zákona o posudzovaní vplyvov, ako aj Dohovoru o hodnotení vplyvov na životné prostredie presahujúcich štátne hranice (ďalej len „Dohovor Espoo“) v prípade, že príslušný orgán rozhodne, že navrhovaná činnosť môže mať závažný vplyv presahujúci štátne hranice (ďalej len „súvisiaca činnosť“),
(ďalej spolu aj ako „predmet Zmluvy“).
2.2. Predmet Zmluvy je bližšie špecifikovaný v Prílohe č. 1 – Špecifikácia predmetu Zmluvy (ďalej len „príloha č. 1“) a v Súťažných podkladoch k zákazke s názvom „Modernizácia trate Bratislava- Vajnory (mimo) – Nové Zámky – Štúrovo/Komárno – št. hr. SK/HU“ výsledkom ktorej je táto Zmluva vrátane odpovedí Objednávateľa ako obstarávateľa na žiadosti o vysvetlenie informácií potrebných na vypracovanie ponuky a/alebo na preukázanie splnenia podmienok účasti (ďalej len „Súťažné podklady“).
2.3. V prípade rozporu medzi ustanoveniami textu Zmluvy a jej prílohami, majú ustanovenia textu Zmluvy prednosť.
2.4. Zhotoviteľ sa zaväzuje predmet Zmluvy plniť na báze komplexnej zodpovednosti, čo znamená, že nebude mať nárok na zaplatenie ďalšej odplaty a ďalších nákladov s výnimkou odplaty za naviacpráce v zmysle článku 3 Zmluvy.
2.5. Objednávateľ sa zaväzuje, že spôsobom dohodnutým v Zmluve riadne dokončené a včas dodané časti predmetu Zmluvy prevezme a zaplatí Zhotoviteľovi dohodnutú zmluvnú cenu.
2.6. Objednávateľ sa zaväzuje poskytovať Zhotoviteľovi na žiadosť súčinnosť nevyhnutnú pre riadne a včasné splnenie predmetu Zmluvy. Za opodstatnenú požiadavku Zhotoviteľa o poskytnutie súčinnosti sa nepovažuje požiadavka o predloženie takého dokladu alebo poskytnutie takej informácie, ktoré: (i) sú všeobecne dostupné alebo (ii) ktorými Objednávateľ nedisponuje v požadovanej štruktúre alebo (iii) ak by ich musel Objednávateľ zabezpečovať od tretích strán. Takéto doklady alebo informácie (i – iii) je Zhotoviteľ povinný zaobstarať sám a na vlastné náklady.
2.7. Zhotoviteľ je povinný v úvode prác vypracovať Harmonogram plnenia predmetu Zmluvy (ďalej len „Harmonogram“) a predložiť ho Objednávateľovi na schválenie na vstupnej porade. Harmonogram musí byť spracovaný v súlade s bodom 5.1. Zmluvy a musí obsahovať najmä plán čiastkových činností s ich časovým vyjadrením vrátane plánovaných porád medzi hlavnými míľnikmi uvedenými v bode 5.1. Zmluvy. Harmonogram musí byť vyhotovený v editovateľnej podobe (napríklad v SW MS Project). Účelom je možnosť kontroly a priebežného vyhodnocovania progresu pri plnení predmetu Zmluvy a vyhodnocovanie dopadu nepredvídaných zdržaní pri plnení predmetu Zmluvy na hlavné míľniky, resp. konečný termín splnenia predmetu Zmluvy. Objednávateľ sa k predloženému Harmonogramu vyjadrí bez zbytočného odkladu od jeho obdržania s tým, že v prípade, ak s ním nesúhlasí, je oprávnený predložiť Zhotoviteľovi pripomienky k Harmonogramu. V prípade, ak Objednávateľ nemá k Harmonogramu pripomienky, vo svojom vyjadrení predložený Harmonogram schváli. Po schválení zo strany Objednávateľa sa Harmonogram stane súčasťou Zmluvy a bude pre Zhotoviteľa záväzným. Za správnosť a úplnosť Harmonogramu zodpovedá Zhotoviteľ. Ak príde k zmene Harmonogramu, Zhotoviteľ je povinný bez zbytočného odkladu predložiť Objednávateľovi na schválenie aktualizovaný Harmonogram. Harmonogram sa bude považovať sa neoddeliteľnú súčasť Zmluvy v každej jeho aktualizovanej podobe, za predpokladu jeho schválenia Objednávateľom. Schválenie aktualizovaného Harmonogramu neznamená predĺženie dohodnutej lehoty plnenia; lehotu plnenia možno predĺžiť len za dodržania podmienok uvedených v bode 5.2. Zmluvy.
2.8. [bookmark: _heading=h.zogjqax66sk]Vedúci člen združenia a každý člen združenia sú zo všetkých záväzkov zo Zmluvy, vrátane záväzku nahradiť škodu, zaviazaní voči Objednávateľovi spoločne a nerozdielne. Ak združenie zanikne, Objednávateľ bude oprávnený uplatniť si akékoľvek práva a nároky vyplývajúce z tejto Zmluvy u ktoréhokoľvek subjektu uvedeného v záhlaví tejto Zmluvy. (tento bod sa uvedie v prípade, ak bude Zhotoviteľom združenie, v opačnom prípade bude tento bod vypustený)
Článok 3
Zmluvná cena
3.1. Zmluvné strany sa dohodli na celkovej cene za riadne splnený predmet Zmluvy vo výške .............................. (doplní obstarávateľ v súlade s ponukou úspešného uchádzača) EUR bez DPH.
3.2. Celková cena uvedená v bode 3.1. Zmluvy je cenou pevnou a nemennou a zahŕňa všetky náklady Zhotoviteľa, ktoré mu vzniknú v súvislosti s plnením predmetu Zmluvy, vrátane zabezpečenia ústneho pojednávania, nákladov spojených so získaním vyjadrení a poskytnutí doplňujúcich informácií, stanovísk, súhlasov, povolení od tretích strán, nákladov na spracovanie potrebných štúdií, prieskumov, podkladov záujmového územia, či nákladov na prípadné znalecké posudky alebo obdobné znalecké úkony, ak také budú. Zhotoviteľ nebude mať nárok na zaplatenie žiadnych ďalších nákladov s výnimkou naviacprác podľa nasledovných bodov.
3.3. K zmene celkovej ceny podľa bodu 3.1. Zmluvy môže dôjsť len v prípade vykonania naviacprác alebo nevykonania niektorých častí predmetu Zmluvy (ak sa tieto ukážu v priebehu plnenia ako nepotrebné). Za naviacpráce sa považuje len rozšírenie predmetu Zmluvy dodatkom k tejto Zmluve. Iné práce ako podľa predchádzajúcej vety nie sú naviacpráce a Zhotoviteľ je povinný ich vykonať v rámci dohodnutého predmetu Zmluvy za dohodnutú cenu pričom týmito prácami sú najmä ale nielen zapracovanie záverov, požiadaviek a pripomienok v rámci časti predmetu Zmluvy podľa bodu 2.1.1. Zmluvy a v rámci vypracovania dokumentácie EIA v rozsahu informácie o navrhovanej činnosti, zabezpečovania rozsahu hodnotenia a vypracovanie súvisiacich prieskumov. Pre vylúčenie pochybností platí, že za naviac práce sa nebude považovať spracovanie viacerých spôsobov technického riešenia variantov a Zhotoviteľ je povinný spracovať aj dopravne, technicky a územne priechodné riešenie bez nároku na dodatočnú platbu, pričom Zhotoviteľ čestne vyhlasuje, že túto zmluvnú podmienku zohľadnil vo svojej ponuke.
3.4. Zhotoviteľ je oprávnený a povinný vykonať naviacpráce po nadobudnutí účinnosti dodatku, predmetom ktorého bude dohoda zmluvných strán na naviacprácach, cene naviacprác a na predĺžení lehoty plnenia, pokiaľ naviacpráce nie je možné vykonať v pôvodne dohodnutej lehote plnenia.
3.5. Zmluvné strany sa dohodli, že cenu naviacprác navrhne Zhotoviteľ v súlade s relevantným všeobecne používaným cenníkom prác platným v čase určovania ceny. Objednávateľ má právo požiadať Zhotoviteľa o predloženie kalkulácie (podrobného výpočtu) takto určenej ceny. V cene naviacprác môžu byť zahrnuté iba ekonomicky oprávnené náklady a primeraná zisková prirážka. Pojmy ekonomicky oprávnené náklady a primeraná zisková prirážka sa vykladajú v súlade s § 2 ods. 3 písm. a) a b) zákona č. 18/1996 Z. z. o cenách v znení neskorších predpisov. Pokiaľ Zhotoviteľ cenu nenavrhne v súlade s týmto bodom, cenu určí Objednávateľ ako aritmetický priemer troch cien zistených vykonaním prieskumu trhu.
Článok 4
Platobné podmienky a fakturácia
4.1. Platby sa budú uskutočňovať v mene EUR.
4.2. Daň z pridanej hodnoty (ďalej len „DPH“) bude stanovená v zmysle zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“).
4.3. Objednávateľ neposkytne Zhotoviteľovi žiadny preddavok ani zálohovú platbu.
4.4. Objednávateľ zaplatí odplatu za jednotlivé časti predmetu Zmluvy v zmysle bodu 3.1. Zmluvy na základe riadne vystavenej a doručenej faktúry. Zhotoviteľovi vznikne právo vystaviť faktúru:
4.4.2. za časť predmetu Zmluvy podľa bodu 2.1.1. Zmluvy nasledovne:
4.4.2.1. vo výške 90 % zo sumy predstavujúcej 50 % zo zmluvnej ceny podľa bodu 3.1. Zmluvy najskôr v deň odovzdania a prevzatia aktualizácie štúdie realizovateľnosti zo strany Zhotoviteľa Objednávateľovi, t.j. pred hodnotením aktualizácie štúdie realizovateľnosti Útvarom hodnoty za peniaze Ministerstva financií Slovenskej republiky (ďalej len „ÚHP MF SR“),
4.4.2.2. vo výške 10 % zo sumy predstavujúcej 50 % zo zmluvnej ceny podľa bodu 3.1. Zmluvy najskôr v deň vydania písomného potvrdenia o zapracovaní pripomienok resp. vydania písomného potvrdenia o tom, že zapracovanie pripomienok sa nepožaduje.
4.4.3. vo výške 40 % z celkovej ceny podľa bodu 3.1. Zmluvy najskôr v deň, v ktorom Zhotoviteľ dodal informáciu o navrhovanej činnosti Objednávateľovi a zároveň preukázateľne doručil informáciu o navrhovanej činnosti na príslušný orgán, t.j. najskôr v deň podpísania čiastkového preberacieho protokolu (resp. posledného z čiastkových preberacích protokolov, v prípade, ak bude pre príslušnú časť predmetu Zmluvy vystavených viac čiastkových preberacích protokolov) zo strany Objednávateľa, v ktorom (ktorých) Objednávateľ potvrdí prevzatie informácie o navrhovanej činnosti a preukázanie doručenia informácie o navrhovanej činnosti na príslušný orgán podľa zákona o posudzovaní vplyvov zo strany Zhotoviteľa,
4.4.4. vo výške 10 % z celkovej ceny podľa bodu 3.1. Zmluvy najskôr v deň zabezpečenia určenia rozsahu hodnotenia, t.j. najskôr v deň podpísania čiastkového preberacieho protokolu (resp. posledného z čiastkových preberacích protokolov, v prípade, ak bude pre príslušnú časť predmetu Zmluvy vystavených viac čiastkových preberacích protokolov) zo strany Objednávateľa, v ktorom (ktorých) Objednávateľ potvrdí riadne vykonanie súvisiacej činnosti a prevzatie dokladovej časti, ktorá bude obsahovať všetky relevantné dokumenty vrátane rozsahu hodnotenia.
4.4. Za deň dodania sa pre účely zákona o DPH považuje deň, kedy bol podpísaný čiastkový preberací protokol podľa bodu 5.15. Zmluvy oprávnenou osobou Objednávateľa. V prípade, ak bude pre príslušnú časť predmetu Zmluvy vystavených viac čiastkových preberacích protokolov, za deň dodania sa pre účely zákona o DPH bude považovať deň, kedy bol podpísaný posledný čiastkový preberací protokol pre príslušnú časť predmetu Zmluvy.
4.5. Lehota splatnosti riadne vyhotovenej a doručenej faktúry je 30 kalendárnych dní odo dňa doručenia faktúry Objednávateľovi. V prípade, že splatnosť faktúry pripadne na deň pracovného voľna alebo pracovného pokoja, bude sa za deň splatnosti považovať nasledujúci pracovný deň.
4.6. Za riadne vyhotovenú faktúru sa považuje faktúra, ktorá spĺňa náležitosti podľa tohto článku.
4.7. Za dátum doručenia faktúry sa považuje dátum doručenia faktúry na adresu na doručovanie faktúr uvedenú v bode 4.10. Zmluvy, vrátane všetkých príloh, ktoré sú správne po vecnej a formálnej stránke. V prípade faktúry zaslanej elektronickou formou sa za deň doručenia považuje deň doručenia elektronickej faktúry na e-mailovej adrese e-faktura.dodavatel@zsr.sk.
4.8. Riadne vyhotovenú a doručenú faktúru uhradí Objednávateľ Zhotoviteľovi bezhotovostným prevodom finančných prostriedkov z bankového účtu Objednávateľa na bankový účet Zhotoviteľa uvedený v identifikačných údajoch Zhotoviteľa v záhlaví Zmluvy.
Akákoľvek zmena bankového účtu Zhotoviteľa sa považuje za zmenu Zmluvy, ktorú je možné vykonať len na základe písomného dodatku.
Zhotoviteľ je povinný zabezpečiť, aby účet uvedený v Zmluve bol bankovým účtom v zmysle § 6 zákona o DPH. Pokiaľ účet uvedený v Zmluve nie je bankovým účtom v zmysle § 6 zákona o DPH, je Objednávateľ oprávnený zrealizovať úhradu faktúry na iný účet Zhotoviteľa, ktorý je bankovým účtom v zmysle § 6 zákona o DPH. Pokiaľ Zhotoviteľ nemá žiadny bankový účet v zmysle § 6 zákona o DPH, nie je Objednávateľ povinný zrealizovať úhradu faktúry skôr ako na piaty pracovný deň po doručení písomného oznámenia Zhotoviteľa o tom, že má bankový účet v zmysle § 6 zákona o DPH s uvedením jeho čísla, za predpokladu, že účet uvedený v písomnom oznámení je bankovým účtom v zmysle § 6 zákona o DPH. Objednávateľ nebude v omeškaní v prípade, ak pri úhrade faktúry bude postupovať podľa tohto bodu. Uzavretie dodatku k Zmluve, ktorého predmetom je zmena účtu, nie je v týchto prípadoch potrebné.
4.9. V prípade, že faktúra nebude obsahovať uvedené náležitosti alebo nebude obsahovať požadované prílohy, alebo faktúra vrátane jej príloh nebude vyhotovená v slovenskom jazyku, je Objednávateľ oprávnený vrátiť faktúru Zhotoviteľovi v lehote splatnosti na opravu a/alebo doplnenie. V takomto prípade začne plynúť nová lehota splatnosti dňom doručenia opravenej a/alebo doplnenej faktúry Objednávateľovi.
4.10. Zhotoviteľ predloží riadne vystavenú faktúru v listinnej podobe nasledovne:
Ako Objednávateľa uvedie:
Železnice Slovenskej republiky
Klemensova 8
813 61 Bratislava
Adresa na doručovanie faktúr a konečný príjemca faktúr:
Železnice Slovenskej republiky
Odbor stratégie a zahraničnej spolupráce
Klemensova 8
813 61 Bratislava
Na základe súhlasu Objednávateľa s elektronickým zasielaním faktúr, podmienky získania ktorého sú uvedené na webovom sídle www.zsr.sk, Zhotoviteľ môže faktúru zaslať aj elektronickou formou na e-mailovú adresu e-faktura.dodavatel@zsr.sk vo formáte PDF.
4.11. Zhotoviteľom predložená faktúra na úhradu musí obsahovať:
4.11.1. náležitosti v zmysle ustanovení § 3a ods. 1 Obchodného zákonníka,
4.11.2. náležitosti predpísané zákonom o DPH,
4.11.3. nasledovné údaje:
4.11.3.1. označenie Objednávateľa a Zhotoviteľa - obchodné meno, sídlo, IČO, IČ DPH
4.11.3.2. číslo faktúry
4.11.3.3. deň vyhotovenia a deň splatnosti
4.11.3.4. označenie peňažného ústavu a číslo účtu (IBAN) Zhotoviteľa (musí byť v súlade so Zmluvou)
4.11.3.5. číslo Zmluvy
4.11.3.6. predmet úhrady
4.11.3.7. fakturovanú čiastku bez DPH
4.11.3.8. základ dane a čiastku DPH (ak na strane Zhotoviteľa sú splnené podmienky na vyčíslenie čiastky DPH)
4.11.3.9. čiastku k úhrade vrátane DPH (ak na strane Zhotoviteľa sú splnené podmienky na vyčíslenie čiastky DPH)
4.11.3.10. splatnosť faktúry slovom (tak ako je stanovená v tomto článku)
4.11.3.11. označenie osoby, ktorá faktúru vystavila
4.11.3.12. podpis zodpovedného zástupcu Zhotoviteľa (v prípade elektronickej faktúry sa nevyžaduje).
Faktúra musí byť vyhotovená v slovenskom jazyku.
4.12. Za deň úhrady faktúry sa považuje deň odpísania platby z bankového účtu Objednávateľa v prospech bankového účtu Zhotoviteľa.
4.13. Správne a iné poplatky budú Zhotoviteľovi uhradené podľa skutočne preukázaných nákladov písomne odsúhlasených Objednávateľom, pričom pod pojmom správne a iné poplatky sa rozumejú povinné peňažné platby vyžadované štátnym, verejnoprávnym alebo iným orgánom v súvislosti s činnosťou príslušného orgánu, ktorá sa uskutočňuje z podnetu povinného subjektu alebo v jeho záujme. Za preukázané náklady sa považujú iba skutočne vynaložené náklady podložené kópiami dokladov, ktoré sú čitateľné, preukazujúce ich vynaloženie a umožňujúce overenie, že sa nejedná o duplicitné náklady alebo náklady už fakturované a preplatené v predchádzajúcom období. Kópie dokladov je Zhotoviteľ povinný zaslať Objednávateľovi na odsúhlasenie v elektronickej podobe (vo forme skenu) e-mailom na e-mailovú adresu uvedenú v záhlaví Zmluvy. Pre vylúčenie pochybností platí, že za iné poplatky sa nepovažujú bankové poplatky, poštové poplatky s výnimkou tých, ktoré si voči Zhotoviteľovi oprávnene uplatní tretia strana (napr. orgán poskytujúci vyjadrenia a pod.) a im podobné poplatky, ktoré podľa svojej povahy sú nákladom Zhotoviteľa. Za správne a iné poplatky sa nepovažuje ani transakčná daň.
Zmluvné strany sa dohodli, že správne a iné poplatky bude Zhotoviteľ fakturovať Objednávateľovi naraz, v ich skutočnej výške. Povinnou súčasťou takejto faktúry bude/ú dokument/-y preukazujúce dôvodnosť a skutočné vynaloženie finančných prostriedkov na správne a iné poplatky, ktoré bol Zhotoviteľ povinný v zmysle platných predpisov uhradiť v súvislosti s riadnym splnením predmetu Zmluvy a dokument preukazujúci odsúhlasenie ich vecného zloženia a výšky Objednávateľom.
Článok 5
Lehota plnenia, miesto plnenia, povinnosti zmluvných strán a dodacie podmienky
5.1. Zmluvné strany sa dohodli na nasledovných lehotách plnenia častí predmetu Zmluvy:
5.1.1. Zhotoviteľ sa zaväzuje:
5.1.1.1 aktualizovať štúdiu realizovateľnosti tak, aby do 12 mesiacov odo dňa nadobudnutia účinnosti Zmluvy bola štúdia realizovateľnosti odovzdaná a prevzatá zo strany Zhotoviteľa Objednávateľovi.
Prevzatie aktualizácie štúdie realizovateľnosti Objednávateľ potvrdí podpisom na čiastkovom preberacom protokole. Pre vylúčenie akýchkoľvek pochybností platí, že Zhotoviteľ je povinný v lehote 12 mesiacov odo dňa nadobudnutia účinnosti Zmluvy štúdiu realizovateľnosti aktualizovať a odovzdať Objednávateľovi, ktorý následne zabezpečí jej hodnotenie zo strany ÚHP MF SR v zmysle zákona č. 523/2004 o rozpočtových pravidlách verejnej správy a o zmene a doplnení niektorých zákonov.
5.1.1.2 zapracovať pripomienky z hodnotenia ÚHP MF SR, ktorých zapracovanie bude Objednávateľ požadovať a/alebo pripraviť stanovisko k dôvodom nezapracovania niektorých pripomienok z hodnotenia ÚHP MF SR podľa požiadaviek Objednávateľa, a to do 30 dní odo dňa doručenia písomnej výzvy zo strany Objednávateľa. Pre vylúčenie pochybností, o finálnom zapracovaní pripomienok z tohto hodnotenia rozhodne Objednávateľ. Objednávateľ vydá Zhotoviteľovi písomné potvrdenie o finálnom zapracovaní pripomienok resp. vydá písomné potvrdenie, že zapracovanie pripomienok nepožaduje.
5.1.2. Zhotoviteľ sa zaväzuje, že vypracuje a dodá Objednávateľovi informáciu o navrhovanej činnosti a zároveň ju doručí na príslušný orgán podľa zákona o posudzovaní vplyvov do piatich mesiacov odo dňa doručenia písomnej výzvy zo strany Objednávateľa.
Po vypracovaní informácie o navrhovanej činnosti je Zhotoviteľ povinný návrh informácie o navrhovanej činnosti predložiť Objednávateľovi na vyjadrenie v lehote uvedenej v Harmonograme.
5.1.3. Zhotoviteľ sa zaväzuje, že vykoná súvisiacu činnosť (zahŕňajúcu najmä činnosti týkajúce sa informácie o navrhovanej činnosti a jej pripomienkovania, ústneho pojednávania, zabezpečenie návrhu rozsahu hodnotenia a určenia rozsahu hodnotenia, dodanie dokladovej časti Objednávateľovi, ktorá bude obsahovať všetky relevantné dokumenty) do troch mesiacov odo dňa doručenia informácie o navrhovanej činnosti na príslušný orgán podľa zákona o posudzovaní vplyvov.
5.2. Zhotoviteľ má právo na predĺženie lehoty plnenia uvedenej v bode 5.1. Zmluvy v nasledovných prípadoch:
5.2.1. vznik potreby vykonania naviacprác, kedy sa príslušná lehota plnenia predĺži dodatkom k Zmluve, a to o dobu nevyhnutne potrebnú na vykonanie naviacprác, pokiaľ nie je objektívne možné naviacpráce vykonať v pôvodnej lehote plnenia,
5.2.2. neposkytnutie súčinnosti Zhotoviteľovi zo strany Objednávateľa, kedy sa lehota plnenia predĺži dodatkom k Zmluve o dobu, po ktorú bol Objednávateľ preukázateľne v omeškaní s poskytnutím súčinnosti Zhotoviteľovi,
5.2.3. písomný pokyn Objednávateľa na prerušenie prác zaslaný Zhotoviteľovi, kedy sa lehota plnenia predĺži dodatkom k Zmluve o dobu od doručenia pokynu na prerušenie prác, resp. od dátumu uvedeného v pokyne na prerušenie prác, Zhotoviteľovi, do dátumu uvedeného v pokyne Objednávateľa na pokračovanie v prácach,
5.2.4. [bookmark: _heading=h.g2l0hf8vub1]nečinnosť príslušného orgánu verejnej moci, príp. iného subjektu, ktorého súčinnosť je nevyhnutná pre riadne splnenie predmetu Zmluvy, resp. jeho časti, kedy sa lehota plnenia predĺži dodatkom k Zmluve o dobu, po ktorú preukázateľne pre nečinnosť príslušného orgánu verejnej moci, príp. iného subjektu, ktorého súčinnosť je nevyhnutná pre riadne splnenie predmetu Zmluvy, resp. jeho časti, nemohol Zhotoviteľ vykonávať príslušné práce, ak Zhotoviteľ preukázateľne využil všetky právne prostriedky proti tejto nečinnosti. Zhotoviteľ je povinný dôvody nečinnosti orgánu verejnej moci, príp. iného subjektu, ktorého súčinnosť je nevyhnutná pre riadne splnenie predmetu Zmluvy, resp. jeho časti, písomne oznámiť Objednávateľovi vrátane presného určenia doby, o ktorú navrhuje lehotu plnenia predĺžiť.
5.3. Pokiaľ sa stane zrejmým, že postup Zhotoviteľa je pomalý, je Zhotoviteľ povinný vykonať najneskôr na výzvu Objednávateľa dodatočné opatrenia na urýchlenie plnenia predmetu Zmluvy tak, aby bola dodržaná lehota plnenia uvedená v bode 5.1. Zmluvy. Tieto opatrenia je Zhotoviteľ povinný vykonať na vlastné náklady bez nároku na zvýšenie dohodnutej ceny. Pokiaľ Zhotoviteľ neuskutoční opatrenia podľa tohto bodu najneskôr v lehote troch pracovných dní od doručenia výzvy zo strany Objednávateľa alebo sa tieto opatrenia ukážu ako nedostatočne účinné, má Objednávateľ právo uskutočniť opatrenia na urýchlenie plnenia predmetu Zmluvy sám alebo prostredníctvom tretej osoby, pričom náklady v súvislosti s týmito opatreniami znáša Zhotoviteľ. Objednávateľ má právo uplatniť si tieto náklady osobitnou faktúrou doručenou Zhotoviteľovi.
5.4. Miestom plnenia (dodania všetkých výstupov) je Generálne riaditeľstvo Železníc Slovenskej republiky, Odbor stratégie a zahraničnej spolupráce, Klemensova 8, 813 61 Bratislava.
5.5. Zmluvné strany sa dohodli, že bez zbytočného odkladu po nadobudnutí účinnosti Zmluvy sa v sídle Objednávateľa (ak si zmluvné strany nedohodnú iné miesto) uskutoční vstupná porada, na ktorej sa okrem iného určia osoby za obe zmluvné strany, ktoré budú vykonávať za zmluvné strany úkony v zmysle Zmluvy vrátane potvrdzovania čiastkových preberacích protokolov. Dátum a čas vstupnej porady určí Objednávateľ a včas ich Zhotoviteľovi oznámi. Náklady spojené s organizáciou a/alebo účasťou na vstupnej porade si znáša zmluvná strana sama bez nároku na náhradu zo strany druhej zmluvnej strany. Zápis zo vstupnej porady vyhotoví Zhotoviteľ a predloží ho Objednávateľovi na schválenie do sedem pracovných dní odo dňa konania vstupnej porady. Zhotoviteľ je povinný e-mailom zaslať zápis zo vstupnej porady schválený Objednávateľom všetkým účastníkom vstupnej porady do troch pracovných dní od schválenia zápisu Objednávateľom.
5.6. V priebehu plnenia predmetu Zmluvy sa budú uskutočňovať priebežné porady aspoň raz za 30 dní, ak si periodicitu zmluvné strany nedohodnú na vstupnej porade inak, tým nie je dotknuté právo Objednávateľa zvolať priebežnú poradu podľa potreby kedykoľvek s povinnosťou Zhotoviteľa zabezpečiť účasť kvalifikovanej osoby (osôb) na priebežnej porade. Náklady spojené s organizáciou a/alebo účasťou na priebežnej porade si znáša zmluvná strana sama bez nároku na náhradu zo strany druhej zmluvnej strany. Na každej priebežnej porade je Zhotoviteľ povinný zabezpečiť účasť kvalifikovanej osoby (osôb). Zároveň je Zhotoviteľ povinný na každej priebežnej porade predložiť Objednávateľovi písomnú správu o aktuálnom stave prác vrátane predloženia rozpracovaných výstupov preukazujúcich pravdivosť tejto správy. Na mieste konania priebežných porád sa zmluvné strany dohodnú, pričom ak k dohode nedôjde, priebežné porady sa budú konať v sídle Objednávateľa. Zápis z priebežných porád vyhotoví Zhotoviteľ a predloží ho Objednávateľovi na schválenie do siedmich pracovných dní odo dňa konania priebežnej porady. Zhotoviteľ je povinný e-mailom zaslať zápis z priebežnej porady schválený Objednávateľom všetkým účastníkom priebežnej porady do troch pracovných dní od schválenia zápisu Objednávateľom.
5.7. Zhotoviteľ je povinný pri plnení predmetu Zmluvy rešpektovať aj prípadné pokyny Objednávateľa, pričom je povinný s odbornou starostlivosťou preskúmať všetky pokyny Objednávateľa a na nevhodné pokyny Objednávateľa upozorniť. Pre vylúčenie všetkých pochybností platí, že zodpovednosť za riadne a kvalitné plnenie je výhradne na Zhotoviteľovi, s výnimkou vád spôsobených preukázateľne pokynmi Objednávateľa, na nevhodnosť (nesprávnosť) ktorých Zhotoviteľ Objednávateľa písomne upozornil a na ktorých Objednávateľ písomne napriek upozorneniu Zhotoviteľa trval.
5.8. V prípade, že Zhotoviteľ v priebehu plnenia predmetu Zmluvy zistí nezrovnalosti v poskytnutých podkladoch a skutkovom stave, je povinný na tieto Objednávateľa upozorniť, avšak je povinný skutkový stav rešpektovať. Ak Zhotoviteľ nezistí existujúce nezrovnalosti v poskytnutých podkladoch a skutkovom stave, avšak pri vynaložení odbornej starostlivosti mohol existujúcu nezrovnalosť zistiť, a spôsobí tým Objednávateľovi škodu, nesie za spôsobenú škodu zodpovednosť.
5.9. Zhotoviteľ sa zaväzuje bez zbytočného odkladu upozorniť Objednávateľa na vady v podkladoch, ktoré mu Objednávateľ predložil za účelom plnenia tejto Zmluvy a pokračovať v plnení tej časti predmetu Zmluvy, na ktorej plnenie majú, alebo by mohli mať vady v podkladoch vplyv, až na základe písomného pokynu Objednávateľa, v ktorom uvedie, ako má Zhotoviteľ ďalej postupovať. Pokiaľ tak Zhotoviteľ neurobí, zodpovedá Zhotoviteľ za všetky prípadné omeškania s plnením, vady, škody a pod., ktoré vzniknú v súvislosti s týmito vadami v sprievodnej dokumentácii a v (ďalších) podkladoch a nemôže si voči Objednávateľovi uplatňovať žiadne nároky z tohto dôvodu.
5.10. Ak počas plnenia tejto Zmluvy príde k zmene, zrušeniu alebo vydaniu nových predpisov alebo iných dokumentov uvedených v tejto Zmluve, alebo právnych predpisov alebo iných dokumentov, na ktoré sa táto Zmluva odvoláva, Zhotoviteľ sa zaväzuje bezplatne upraviť predmet Zmluvy tak, aby bol v súlade s týmito právnymi predpismi a dokumentmi. V takomto prípade bude mať Zhotoviteľ právo na primerané predĺženie lehoty plnenia uvedenej v bode 5.1. Zmluvy. Zmluvné strany sa dohodli, že sa má za to, že Zhotoviteľ sa o zmene, zrušení, alebo vydaní nových predpisov alebo iných dokumentov uvedených v tejto Zmluve dozvedel najneskôr v deň kedy boli verejne prístupné.
5.11. Zhotoviteľ je povinný rešpektovať závery vyplývajúce zo vstupnej porady a priebežných porád, vyjadrenia Objednávateľa a dotknutých orgánov verejnej moci či tretích dotknutých osôb, za predpokladu, že Objednávateľ súhlasí s ich rešpektovaním.
5.12. V priebehu plnenia predmetu Zmluvy je Zhotoviteľ povinný zúčastňovať sa všetkých rokovaní, vrátane stretnutí s verejnosťou. Zhotoviteľ sa zaväzuje prizývať Objednávateľa na všetky rokovania s dotknutými orgánmi verejnej moci, organizáciami a inými dotknutými osobami s dostatočným predstihom, resp. ihneď ako je Zhotoviteľovi známy termín rokovania / stretnutia.
5.13. Objednávateľ si vyhradzuje právo svoje požiadavky na predmet Zmluvy spresniť, ak potreba spresnenia vznikne počas rokovaní a prác na jednotlivých častiach predmetu Zmluvy. Pre vylúčenie všetkých pochybností sa zmluvné strany dohodli, že Zhotoviteľ je povinný splniť požiadavku Objednávateľa podľa predchádzajúcej vety a nie je oprávnený za splnenie takejto požiadavky alebo v súvislosti s tým požadovať od Objednávateľa žiadne dodatočné finančné plnenie, nakoľko zmluvné strany sa dohodli, že všetky náklady sú zohľadnené v celkovej cene.
5.14. Zhotoviteľ dodá predmet Zmluvy nasledovne:
5.14.1. časť predmetu Zmluvy podľa bodu 2.1.1. Zmluvy: jedno vyhotovenie textovej časti štúdie v listinnej podobe a dve vyhotovenia celej štúdie, vrátane schém a výkresových príloh, na elektronickom nosiči dát (CD/DVD v otvorenej verzii vo formátoch *.xls/*.xlsx, *.doc/*.docx, *.dwg, *.dgn a v uzavretej verzii vo formáte *.pdf). Dáta v otvorenej forme si musia zachovať rovnakú funkčnosť, obsah a vzhľad, akú mali pred uložením na nosič dát (CD/DVD). U výkresových príloh v otvorenej forme – CAD data (formáty *.dwg a *.dgn) - si Zhotoviteľ vyhradzuje právo určiť štruktúru odovzdávaných dát (hladiny / vrstvy, farby, formáty písma...). Štruktúra CAD dát musí byť pred uložením na CD/DVD nosič odsúhlasená Zhotoviteľom.
5.14.2. časť predmetu Zmluvy podľa bodu 2.1.2. Zmluvy: štyri vyhotovenia v listinnej podobe a dve vyhotovenia na elektronickom nosiči dát (CD/DVD v otvorenej verzii vo formátoch *.xls/*.xlsx, *.doc/*.docx, *.dwg, *.dgn a v uzavretej verzii vo formáte *.pdf). Dáta v otvorenej forme si musia zachovať rovnakú funkčnosť, obsah a vzhľad, akú mali pred uložením na nosič dát (CD/DVD). U výkresových príloh v otvorenej forme – CAD data (formáty *.dwg a *.dgn) - si Zhotoviteľ vyhradzuje právo určiť štruktúru odovzdávaných dát (hladiny / vrstvy, farby, formáty písma...). Štruktúra CAD dát musí byť pred uložením na CD/DVD nosič odsúhlasená Zhotoviteľom. Objednávateľ je oprávnený požadovať navýšenie počtu vyhotovení v listinnej podobe o počet kusov podľa požiadavky príslušného orgánu.
5.14.3. 	časť predmetu Zmluvy podľa bodu 2.1.3. Zmluvy: dve vyhotovenia v listinnej podobe (jedenkrát originál a jedenkrát kópia originálu) a jedno vyhotovenie na elektronickom nosiči dát (CD/DVD v otvorenej verzii vo formátoch *.xls/*.xlsx, *.doc/*.docx, *.dwg, *.dgn a v uzavretej verzii vo formáte *.pdf). Dáta v otvorenej forme si musia zachovať rovnakú funkčnosť, obsah a vzhľad, akú mali pred uložením na nosič dát (CD/DVD).
5.15. Jednotlivé časti predmetu Zmluvy sa považujú za splnené dňom podpísania čiastkových preberacích protokolov oprávnenými osobami oboch zmluvných strán, ktorými Objednávateľ potvrdí riadne splnenie predmetu Zmluvy, resp. časti predmetu Zmluvy. V prípade, ak bude pre príslušnú časť predmetu Zmluvy vystavených viac čiastkových preberacích protokolov, jednotlivá časť predmetu Zmluvy sa považuje za splnenú dňom podpísania posledného čiastkového preberacieho protokolu pre príslušnú časť predmetu Zmluvy. Čiastkové preberacie protokoly je povinný vyhotoviť Zhotoviteľ. Čiastkové preberacie protokoly podľa tohto bodu budú vyhotovené a predložené Objednávateľovi v dvoch (prípadne viac doplní úspešný uchádzač) vyhotoveniach (origináloch s podpismi), z ktorých po podpise Objednávateľom je jedno (prípadne viac doplní úspešný uchádzač) vyhotovenie určené pre Zhotoviteľa a jedno vyhotovenie je určené pre Objednávateľa.
5.16. Podpísanie čiastkového preberacieho protokolu neznamená vylúčenie zodpovednosti Zhotoviteľa za vady predmetu Zmluvy resp. jeho časti, ktoré existovali v čase podpísania čiastkového preberacieho protokolu.
5.17. Protokolárne prevzatie jednotlivých častí predmetu Zmluvy podľa bodu 5.15. Zmluvy môže Objednávateľ odmietnuť pre vady, a to až do ich odstránenia v primeranej lehote určenej Objednávateľom. Určenie lehoty na odstránenie vady podľa tohto bodu nemožno považovať za predĺženie lehoty plnenia.
5.18. O čiastkových výsledkoch plnenia je Zhotoviteľ povinný informovať Objednávateľa priebežne. Zhotoviteľ je zároveň povinný informovať Objednávateľa o každej nečinnosti príslušných orgánov a každej skutočnosti, ktorá negatívne ovplyvňuje, resp. môže mať negatívny vplyv na plnenie predmetu Zmluvy.
5.19. Zhotoviteľ sa zaväzuje, že pri plnení predmetu Zmluvy bude postupovať podľa zákona o posudzovaní vplyvov, zákona č. 513/2009 Z. z. o dráhach a o zmene a doplnení niektorých zákonov v znení neskorších predpisov, v súlade s ďalšími príslušnými právnymi predpismi Slovenskej republiky a Európskej únie, účinnými TSI, vyhláškami UIC, resp. IRS, normami STN, resp. STN EN, technickými normami železníc a technickými normami železničnej infraštruktúry, príslušnými internými predpismi Objednávateľa, najmä Všeobecnými technickými požiadavkami kvality stavieb v aktuálnom znení, Metodickým postupom pre investorskú činnosť na ŽSR a rezortnými predpismi Ministerstva dopravy Slovenskej republiky, vzťahujúcimi sa na predmet Zmluvy. Zároveň je povinný postupovať tak, aby nedochádzalo ku zbytočným prieťahom v konaní podľa zákona o posudzovaní vplyvov.
5.20. Zhotoviteľ je povinný, okrem dokumentov ktorými plní predmet Zmluvy, odovzdať Objednávateľovi aj všetky východiskové podklady, ktoré mu boli poskytnuté alebo ktoré v priebehu plnenia predmetu Zmluvy získal od tretích strán.
5.21. Vlastníctvo k aktualizácii štúdie realizovateľnosti a informácii o navrhovanej činnosti, podkladom alebo k akýmkoľvek hmotným výstupom prechádza na Objednávateľa dňom ich protokolárneho prevzatia.
5.22. V prípade, ak dôjde k súbežnému plneniu tejto Zmluvy a zmlúv, ktorých predmetom je predprojektová príprava a projektová príprava stavieb, ktoré súvisia s predmetom Zmluvy, Zhotoviteľ sa zaväzuje koordinovať práce podľa Zmluvy so zhotoviteľmi podľa zmlúv pre uvedené projekty.
5.23. Súpravy pre vykonanie súvisiacej činnosti si Zhotoviteľ zabezpečí sám na vlastné náklady.
5.24. Zhotoviteľ je povinný realizovať príslušné činnosti odbornými pracovníkmi, ktorých uviedol v ponuke a ktorými preukázal splnenie podmienok účasti vo verejnom obstarávaní.
Počas plnenia Zmluvy môže dôjsť k zmene odborného pracovníka, a to na princípe nahradenia osoby za osobu.
V prípade zmeny odborného pracovníka v súlade s podmienkami podľa Zmluvy nový odborný pracovník musí spĺňať kvalifikačné podmienky, ktoré boli požadované na preukázanie splnenia podmienok účasti vo verejnom obstarávaní - Súťažné podklady, KAPITOLA F. PODMIENKY ÚČASTI, 2. Technická spôsobilosť alebo odborná spôsobilosť pre predmet zákazky, bod 2. § 34 ods. 1 písm. g) ZVO.
5.25. Zmena odborného pracovníka je možná len po predchádzajúcom písomnom súhlase Objednávateľa. Návrh na zmenu odborného pracovníka predkladá Zhotoviteľ spolu so všetkými dokladmi týkajúcimi sa odbornosti v zmysle bodu 5.24. Zmluvy, ktorými preukáže, že nový navrhovaný odborný pracovník spĺňa minimálne požiadavky na odbornú spôsobilosť. Ak nový navrhovaný odborný pracovník nebude spĺňať minimálne požiadavky na odbornú spôsobilosť v zmysle bodu 5.24. Zmluvy, Objednávateľ takéhoto odborného pracovníka odmietne.
5.26. V prípade, ak Zhotoviteľ preukázal splnenie podmienok účasti vo verejnom obstarávaní, výsledkom ktorého je uzavretie Zmluvy, prostredníctvom zahraničných odborníkov, je povinný v lehote 28 dní odo dňa nadobudnutia účinnosti Zmluvy najneskôr do času vykonávania ich činnosti vyplývajúcej zo Zmluvy, zapísať takúto osobu do zoznamu hosťujúcich zahraničných odborníkov a predložiť Objednávateľovi doklad o zápise. Bez predloženia dokladu o zápise nie je hosťujúci zahraničný odborník oprávnený vykonávať danú činnosť. Zhotoviteľ je zároveň povinný zabezpečiť na vlastné náklady tlmočníka a prekladateľa za účelom dorozumievania sa so zahraničným odborníkom.
5.27. Zhotoviteľ je povinný zabezpečiť vypracovanie informácie o navrhovanej činnosti osobou/osobami preukázateľne spĺňajúcimi požiadavku na vysokoškolské vzdelanie druhého stupňa v študijnom odbore zodpovedajúcom odboru činnosti alebo oblasti činnosti v zmysle § 22 ods. 6 zákona o posudzovaní vplyvov.
Článok 6
Zodpovednosť za vady, záruka a zodpovednosť za škodu
6.1. Zhotoviteľ zodpovedá za úplnosť a vecnú správnosť všetkých podkladov a dokumentov, ktoré vypracuje.
6.2. Zhotoviteľ ručí za dodaný predmet Zmluvy, resp. jeho časti, počas celej doby platnosti rozsahu hodnotenia navrhovanej činnosti (resp. predĺženej platnosti rozsahu hodnotenia).
6.3. Vady, ktoré sa vyskytnú v záručnej dobe, musí Objednávateľ bez zbytočného odkladu reklamovať písomne zaslaním reklamácie na e-mailovú adresu ......... (doplní úspešný uchádzač) alebo listom na adresu pre doručovanie uvedenú v záhlaví Zmluvy, s uvedením popisu vady. Zhotoviteľ je povinný písomne sa vyjadriť k reklamácii do piatich pracovných dní po jej doručení. Ak sa v tejto lehote nevyjadrí, bude to znamenať jeho súhlas s opodstatnenosťou reklamácie.
6.4. Zhotoviteľ je povinný odstrániť vady plnenia predmetu Zmluvy bez zbytočného odkladu, najneskôr v lehote desať pracovných dní odo dňa doručenia reklamácie zo strany Objednávateľa, pokiaľ sa zmluvné strany nedohodnú inak.
6.5. Zhotoviteľ je povinný odstrániť každú reklamovanú vadu, tzn. aj takú, pri ktorej nie je možné s istotou určiť, kto za vadu zodpovedá, resp. pri ktorej Zhotoviteľ popiera svoju zodpovednosť za vadu. V prípade, že sa v priebehu odstraňovania vady alebo po odstránení vady preukáže, že za vadu Zhotoviteľ nezodpovedá, Zhotoviteľ má nárok na úhradu účelne vynaložených nákladov v súvislosti s odstránením vady.
6.6. Pokiaľ Zhotoviteľ neodstráni vady v lehote podľa bodu 6.4. Zmluvy, je Objednávateľ oprávnený, po predchádzajúcom písomnom upozornení, odstrániť vady sám alebo prostredníctvom tretích osôb, a to na náklady Zhotoviteľa.
6.7. [bookmark: _heading=h.z29g23axoejk]Zodpovednosť za škodu sa spravuje ustanoveniami § 373 a nasl. Obchodného zákonníka a ďalšími ustanoveniami o náhrade škody podľa príslušných právnych predpisov.
6.8. Ak vznikne Objednávateľovi alebo tretím osobám škoda (priama alebo nepriama) na veciach, právach alebo iných majetkových hodnotách v dôsledku porušenia povinností uvedených v Zmluve zo strany Zhotoviteľa, je Zhotoviteľ za tieto škody zodpovedný a je povinný Objednávateľovi uhradiť tieto vzniknuté škody. Škoda sa nahrádza v peniazoch a v plnej výške.
6.9. Ak Zhotoviteľ alebo osoby konajúce za Zhotoviteľa pri plnení predmetu Zmluvy spôsobia škodu na majetku tretích osôb resp. tretím osobám, za škodu zodpovedá Zhotoviteľ.
6.10. Objednávateľ si môže nárokovať popri zmluvnej pokute za porušenie povinnosti nárok na náhradu škody vzniknutej porušením povinnosti v plnej výške.
Článok 7
Povinnosti Zhotoviteľa v súvislosti s priamymi subdodávateľmi
7.1. Zmluva medzi Zhotoviteľom a priamym subdodávateľom nesmie byť v rozpore so Zmluvou.
7.2. Pre účely tejto Zmluvy sa pod pojmom priamy subdodávateľ rozumie subdodávateľ v zmysle § 2 ods. 5 ZVO. V prípade, ak je v Zmluve použitý len pojem subdodávateľ, má sa na mysli každý subdodávateľ, nielen priamy subdodávateľ alebo subdodávateľ v ktoromkoľvek rade.
7.3. Časť plnenia predmetu Zmluvy, ktorej poskytnutím poveril Zhotoviteľ na základe zmluvného vzťahu priameho subdodávateľa, môže byť ďalej zverená priamym subdodávateľom tretej osobe avšak nie v celom rozsahu. Zhotoviteľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Zhotoviteľa. Súhlas Objednávateľa s novým priamym subdodávateľom nezbavuje Zhotoviteľa žiadneho z jeho záväzkov vyplývajúcich zo Zmluvy.
7.4. Zhotoviteľ je oprávnený a zároveň povinný plniť predmet Zmluvy sám alebo prostredníctvom priamych subdodávateľov, ktorí sú uvedení v zozname priamych subdodávateľov, ktorý tvorí Prílohu č. 2 – Zoznam priamych subdodávateľov (ďalej len „Príloha č. 2“) alebo odsúhlasení Objednávateľom v zmysle článku 7.
7.5. Zhotoviteľ je oprávnený počas trvania Zmluvy zmeniť priameho subdodávateľa uvedeného v Prílohe č. 2 alebo doplniť nového priameho subdodávateľa do Prílohy č. 2 len s predchádzajúcim písomným súhlasom Objednávateľa. V písomnej žiadosti o udelenie súhlasu je Zhotoviteľ povinný uviesť všetky údaje uvedené v Prílohe č. 2. Objednávateľ písomne upovedomí Zhotoviteľa o svojom rozhodnutí v lehote do desiatich dní odo dňa obdržania úplnej žiadosti o súhlas, v ktorom v prípade neudelenia súhlasu uvedie príslušné dôvody. Ak sa Objednávateľ v lehote podľa predchádzajúcej vety k žiadosti Zhotoviteľa nevyjadrí, znamená to súhlas Objednávateľa s priamym subdodávateľom.
7.6. Ak Objednávateľ zistí, že priamy subdodávateľ nie je schopný plniť si svoje záväzky alebo nevykonáva príslušnú časť plnenia riadne, môže od Zhotoviteľa okamžite vyžadovať náhradu za priameho subdodávateľa. Zhotoviteľ je povinný spôsobom podľa bodu 7.5. Zmluvy výzve o náhradu vyhovieť najneskôr do 30 dní odo dňa doručenia žiadosti Objednávateľa, inak sa má za to, že príslušný predmet plnenia bude plniť sám. Požiadavka Objednávateľa na zmenu priameho subdodávateľa podľa tohto bodu, nemá vplyv na povinnosť Zhotoviteľa splniť predmet Zmluvy riadne a včas.
7.7. Ak počas plnenia Zmluvy dôjde k zmene v zozname priamych subdodávateľov, Zhotoviteľ je povinný predložiť Objednávateľovi aktuálny zoznam priamych subdodávateľov do päť pracovných dní odo dňa doručenia súhlasu Objednávateľa s novým priamym subdodávateľom (v prípade zmeny priameho subdodávateľa alebo doplnenia priameho subdodávateľa do zoznamu priamych subdodávateľov) alebo odo dňa skončenia zmluvy s priamym subdodávateľom (v prípade vynechania priameho subdodávateľa zo zoznamu priamych subdodávateľov bez náhrady). Aktuálny zoznam bude predložený v rozsahu údajov podľa Prílohy č. 2. Na požiadanie Objednávateľa je Zhotoviteľ povinný Objednávateľovi preukázať deň uzavretia zmluvy s novým priamym subdodávateľom alebo deň skončenia zmluvy s priamym subdodávateľom, predložením originálu príslušnej zmluvy alebo dokumentu o ukončení zmluvy, do päť pracovných dní odo dňa doručenia žiadosti.
7.8. Zhotoviteľ je povinný písomne oznámiť Objednávateľovi akúkoľvek zmenu údajov o priamom subdodávateľovi, a to najneskôr do desiatich dní od kedy sa o zmene dozvedel. Pod pojmom „údaje o priamom subdodávateľovi“ sa rozumie údaje uvedené v Prílohe č. 2, začatie konkurzného konania, reštrukturalizačného konania alebo likvidácie priameho subdodávateľa.
7.9. Zhotoviteľ je povinný zabezpečiť, aby sa na plnení predmetu Zmluvy nepodieľal priamy subdodávateľ, ak má tento sídlo v treťom štáte, ktorý nie je zmluvnou stranou Dohody o vládnom obstarávaní alebo inej medzinárodnej zmluvy, ktorou je Európska únia viazaná a ktorá zaručuje rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike.
Ak Objednávateľ zistí, že Zhotoviteľ porušil povinnosť podľa predchádzajúceho odseku, požiada Zhotoviteľa o náhradu za priameho subdodávateľa. Zhotoviteľ je povinný spôsobom podľa tohto bodu výzve o náhradu vyhovieť najneskôr do 30 dní odo dňa doručenia žiadosti Objednávateľa, inak sa má za to, že príslušný predmet plnenia bude plniť sám. Požiadavka Objednávateľa na zmenu priameho subdodávateľa podľa tohto bodu, nemá vplyv na povinnosť Zhotoviteľa splniť predmet Zmluvy riadne a včas.
Článok 8
Povinnosti Zhotoviteľa v súvislosti s registrom partnerov verejného sektora a subdodávateľmi v ktoromkoľvek rade
8.1. [bookmark: _heading=h.lwtw58alvrt]Pre účely tejto Zmluvy sa pod pojmom subdodávateľ v ktoromkoľvek rade rozumie subdodávateľ v zmysle § 2 ods. 1 písm. a) bod 7. zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o RPVS“), ktorý je partnerom verejného sektora. Zoznam subdodávateľov v ktoromkoľvek rade tvorí Prílohu č. 3 Zmluvy.
8.2. Zhotoviteľ vyhlasuje, že ak je partnerom verejného sektora, ku dňu podpísania Zmluvy:
8.2.1. je zapísaný v registri partnerov verejného sektora v zmysle zákona o RPVS,
8.2.2. každý jeho priamy subdodávateľ, ktorý je partnerom verejného sektora, a subdodávateľ v ktoromkoľvek rade, je zapísaný v registri partnerov verejného sektora,
8.2.3. jeho konečným užívateľom výhod zapísaným v registri partnerov verejného sektora a ani konečným užívateľom výhod jeho priameho subdodávateľa, ktorý je partnerom verejného sektora, a ani subdodávateľa v ktoromkoľvek rade, nie je osoba uvedená v § 11 ods. 1 písm. c) ZVO,
8.2.4. má ako partner verejného sektora alebo má osoba, ktorá plní povinnosti oprávnenej osoby pre Zhotoviteľa v zmysle zákona o RPVS (ďalej len „oprávnená osoba“), splnené všetky povinnosti, ktoré pre Zhotoviteľa ako partnera verejného sektora alebo pre oprávnenú osobu vyplývajú zo zákona o RPVS.
8.3. V prípade, ak je Zhotoviteľ partnerom verejného sektora, je povinný Objednávateľovi písomne oznámiť jeho výmaz z registra partnerov verejného sektora alebo, že jeho konečným užívateľom výhod zapísaným v registri partnerov verejného sektora sa stala osoba uvedená v § 11 ods. 1 písm. c) ZVO, najneskôr do piatich dní odo dňa vykonania výmazu z registra partnerov verejného sektora alebo okamihu, kedy sa jeho konečným užívateľom výhod stala osoba uvedená v § 11 ods. 1 písm. c) ZVO.
8.4. Po dobu omeškania Zhotoviteľa ako partnera verejného sektora alebo oprávnenej osoby so splnením niektorej povinnosti podľa zákona o RPVS, Objednávateľ nie je v omeškaní s plnením podľa Zmluvy až do splnenia povinnosti Zhotoviteľa resp. oprávnenej osoby.
8.5. Zhotoviteľ sa zaväzuje zabezpečiť, aby sa na plnení predmetu Zmluvy nepodieľal priamy subdodávateľ, ktorý je partnerom verejného sektora a subdodávateľ v ktoromkoľvek rade:
8.5.1. ktorý nie je zapísaný v registri partnerov verejného sektora, alebo
8.5.2. ktorého osoba, ktorá plní povinnosti oprávnenej osoby pre partnera verejného sektora v zmysle zákona o RPVS, si neplní povinnosti podľa zákona o RPVS, alebo
8.5.3. ktorého konečným užívateľom výhod je osoba uvedená v § 11 ods. 1 písm. c) ZVO.
Za účelom overenia, či Zhotoviteľ splnil záväzky uvedené v tomto bode, Zhotoviteľ je povinný Objednávateľovi písomne oznámiť, že na plnení predmetu Zmluvy sa má podieľať nový subdodávateľ (ďalej len „Nový subdodávateľ“). Oznámenie musí obsahovať všetky údaje uvedené v Prílohe č. 3. V prípade, ak Objednávateľ zistí, že Nový subdodávateľ nespĺňa podmienky uvedené v predchádzajúcom odstavci, Zhotoviteľa na túto skutočnosť upozorní.
Článok 9
Zmluvné pokuty a úrok z omeškania
9.1. Za nedodržanie lehoty splatnosti faktúry je Zhotoviteľ oprávnený požadovať úrok z omeškania v zmysle ustanovení Obchodného zákonníka.
9.2. V prípade omeškania Zhotoviteľa s vykonaním časti predmetu Zmluvy v dohodnutej lehote plnenia podľa bodu 5.1. Zmluvy, má Objednávateľ právo na zaplatenie zmluvnej pokuty vo výške 0,1 % z celkovej ceny podľa bodu 3.1. Zmluvy za každý aj začatý deň omeškania.
9.3. V prípade, ak (i) sa Zhotoviteľ nezúčastní (nezabezpečí účasť kvalifikovaných osôb) vstupnej porady alebo niektorej priebežnej porady alebo (ii) na priebežnej porade nepredloží písomnú správu o aktuálnom stave prác vrátane predloženia rozpracovaných výstupov preukazujúcich pravdivosť tejto správy, má Objednávateľ právo na zaplatenie zmluvnej pokuty vo výške 5 % z celkovej ceny podľa bodu 3.1. Zmluvy za každý jeden prípad porušenia.
9.4. Ak Zhotoviteľ poruší povinnosť plniť príslušnú časť predmetu Zmluvy odbornými pracovníkmi, ktorých uviedol v ponuke a ktorými preukázal splnenie podmienok účasti vo verejnom obstarávaní, alebo odborným pracovníkom, ktorého zmenu odsúhlasil Objednávateľ, alebo poruší povinnosť podľa bodu 5.27. Zmluvy, má Objednávateľ právo na zaplatenie zmluvnej pokuty vo výške 5 000,- EUR za každé porušenie tejto povinnosti zo strany Zhotoviteľa.
9.5. V prípade omeškania Zhotoviteľa s odstránením vady v lehote uvedenej v bode 6.4. Zmluvy, má Objednávateľ právo na zaplatenie zmluvnej pokuty vo výške 0,1 % z celkovej ceny podľa bodu 3.1. Zmluvy za každý aj začatý deň omeškania.
9.6. Ak sa na plnení predmetu Zmluvy podieľa subdodávateľ neuvedený v Prílohe č. 2 alebo neodsúhlasený Objednávateľom v súlade so Zmluvou, má Objednávateľ právo na zaplatenie zmluvnej pokuty vo výške 5 000,- EUR za každý prípad porušenia povinnosti.
9.7. Ak Zhotoviteľ poruší povinnosť podľa bodu 7.7. alebo 7.8. Zmluvy, má Objednávateľ právo na zaplatenie zmluvnej pokuty vo výške 250,- EUR za každý deň omeškania. 
9.8. Ak Zhotoviteľ poruší povinnosť podľa bodu 7.9. Zmluvy, má Objednávateľ právo na zaplatenie zmluvnej pokuty vo výške 5 000,- EUR za každý deň omeškania.
9.9. Ak sa ktorékoľvek vyhlásenie Zhotoviteľa podľa bodu 8.2. Zmluvy ukáže ako nepravdivé, má Objednávateľ právo na zaplatenie zmluvnej pokuty vo výške 5 000,- EUR za každé nepravdivé vyhlásenie.
9.10. Ak je Zhotoviteľ partnerom verejného sektora a poruší niektorú povinnosť podľa bodu 8.3. Zmluvy, má Objednávateľ právo na zaplatenie zmluvnej pokuty vo výške 250,- EUR za každý, aj začatý deň omeškania.
9.11. Ak Zhotoviteľ poruší povinnosť podľa bodu 8.5. Zmluvy prvý odsek alebo druhý odsek, má Objednávateľ právo na zaplatenie zmluvnej pokuty vo výške 5 000,- EUR za každý jednotlivý prípad. Zmluvnú pokutu možno za porušenie povinnosti podľa bodu 8.5. Zmluvy prvý odsek vo vzťahu k tomu istému priamemu subdodávateľovi, ktorý je partnerom verejného sektora alebo k tomu istému subdodávateľovi v ktoromkoľvek rade, udeliť aj opakovane, maximálne však jedenkrát za kalendárny mesiac.
9.12. Zhotoviteľ sa zaväzuje, že svoje pohľadávky voči Objednávateľovi nepostúpi (ani s nimi nebude inak obchodovať) tretej strane bez písomného súhlasu Objednávateľa. V prípade porušenia tohto dojednania je Zhotoviteľ povinný uhradiť Objednávateľovi zmluvnú pokutu vo výške 20 % z hodnoty pohľadávky, ktorú postúpil. Pre vylúčenie akýchkoľvek pochybností týmto nie je dotknutá neplatnosť takéhoto úkonu. Právo Objednávateľa na náhradu škody tým nie je dotknuté.
9.13. Zmluvné pokuty a úroky z omeškania, dohodnuté touto Zmluvou hradí povinná zmluvná strana nezávisle od toho, či a v akej výške vznikne druhej zmluvnej strane v tejto súvislosti škoda, ktorú možno vymáhať samostatne.
9.14. V prípade zmluvných pokút dohodnutých percentuálnou sadzbou sa za základ, z ktorého sa počíta výška zmluvnej pokuty, považuje suma bez DPH.
9.15. Povinná zmluvná strana sa zaväzuje zmluvnú sankciu uhradiť oprávnenej zmluvnej strane do 30 dní odo dňa doručenia faktúry vystavenej oprávnenou zmluvnou stranou. Čiastka zmluvnej sankcie bude uhradená bezhotovostným prevodom na bankové účty uvedené v záhlaví Zmluvy.
9.16. Zaplatenie zmluvnej pokuty alebo úrokov z omeškania nemá vplyv na povinnosť splniť porušenú povinnosť.
9.17. Zmluvné strany sa dohodli, že celková výška zmluvných pokút uplatnených voči povinnej zmluvnej strane na základe Zmluvy nesmie presiahnuť 30 % z celkovej ceny podľa bodu 3.1. Zmluvy (t.j. z celkovej ceny v EUR bez DPH).
Článok 10
Autorské práva Zhotoviteľa
10.1. Zmluvné strany berú na vedomie, že predmet Zmluvy alebo jeho časť, môže spĺňať aj pojmové znaky autorského diela podľa príslušných ustanovení zákona č. 185/2015 Z. z. Autorský zákon v znení neskorších predpisov (ďalej pre účely tohto článku len „autorské dielo“).
10.2. V prípade, že predmet Zmluvy alebo jeho časť spĺňajú pojmové znaky autorského diela, zmluvné strany sa dohodli, že Zhotoviteľ podpisom tejto Zmluvy udelil Objednávateľovi výhradnú licenciu a Objednávateľ je oprávnený používať autorské dielo v neobmedzenom rozsahu, na neobmedzenom území a neobmedzene dlhý čas aj po skončení Zmluvy, najmä nie však výlučne na:
10.2.1. vyhotovenie rozmnoženín autorského diela (v akomkoľvek počte), 
10.2.2. 	verejné rozširovanie originálu autorského diela alebo rozmnoženiny autorského diela,
10.2.3. 	použitie originálu autorského diela alebo rozmnoženiny na propagačné alebo marketingové účely,
10.2.4. sprístupňovanie autorského diela verejnosti,
10.2.5. verejné vykonanie autorského diela,
10.2.6. 	odstránenie vád autorského diela resp. vykonanie akejkoľvek zmeny, úpravy autorského diela vrátane dopracovania sám alebo treťou osobou,
10.2.7. použitie autorského diela ako podklad na spracovanie (vyhotovenie) iného autorského diela,
10.2.8. akékoľvek iné činnosti (akékoľvek iné použitie autorského diela, najmä súvisiace s dosiahnutím účelu Zmluvy), ktoré sú v súlade s právnym poriadkom Slovenskej republiky a medzinárodnými zmluvami, ktorými je Slovenská republika viazaná.
10.3. Zhotoviteľ podpisom Zmluvy udeľuje Objednávateľovi súhlas na to, že Objednávateľ je oprávnený licenciu postúpiť alebo udeliť tretej osobe súhlas na použitie autorského diela v rozsahu licencie udelenej Objednávateľovi v zmysle tohto článku (sublicencia).
10.4. Odmena za udelenie licencie, sublicencie a práva postúpiť licenciu na tretiu osobu v zmysle tohto článku Zmluvy je v plnom rozsahu obsiahnutá v dohodnutej celkovej cene podľa bodu 3.1. Zmluvy.
Článok 11
Ustanovenia týkajúce sa ochrany osobných údajov
11.1. Zmluvné strany vyhlasujú, že sú si vedomé svojich povinností vyplývajúcich z ochrany osobných údajov tak, ako sú tieto upravené v Nariadení Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov), (ďalej len „GDPR“) a v zákone č. 18/2018 Z. z. o ochrane osobných údajov a zmene a doplnení niektorých zákonov v znení neskorších predpisov (ďalej len „zákon o ochrane osobných údajov“).
11.2. V prípade, ak niektorá zmluvná strana pri plnení Zmluvy alebo v súvislosti s jej plnením bude sprístupňovať druhej zmluvnej strane osobné údaje dotknutej osoby, je zmluvná strana sprístupňujúca osobné údaje povinná najneskôr pri prvom sprístupnení predložiť súhlas dotknutej osoby so spracúvaním osobných údajov, ktorý bude spĺňať všetky náležitosti súhlasu so spracúvaním osobných údajov v zmysle GDPR a zákona o ochrane osobných údajov s výnimkou prípadov v týchto predpisoch uvedených.
11.3. V prípade, ak niektorá zmluvná strana má v súvislosti s plnením Zmluvy spracúvať osobné údaje v mene druhej zmluvnej strany, zmluvná strana, ktorá má osobné údaje spracúvať nezačne so spracúvaním osobných údajov skôr ako zmluvné strany medzi sebou neuzavrú zmluvu o spracúvaní osobných údajov podľa ustanovení § 34 zákona o ochrane osobných údajov a v súlade s článkom 28 bodom 3 GDPR.
11.4. Zhotoviteľ sa zaväzuje zachovávať mlčanlivosť a prijať vo vzťahu k ochrane osobných údajov primerané bezpečnostné opatrenia (organizačné, technické a personálne) v prípade, že pri plnení Zmluvy vidí osobné údaje spracúvané Objednávateľom a ďalej tieto sám nespracováva. Ak niektorá zmluvná strana v rozpore s GDPR a zákonom o ochrane osobných údajov sprístupní druhej zmluvnej strane osobné údaje dotknutej osoby bez predloženia súhlasu na spracúvanie osobných údajov alebo poruší GDPR a zákon o ochrane osobných údajov inak, porušujúca zmluvná strana je povinná druhej zmluvnej strane nahradiť všetku škodu, ktorá jej tým vznikne vrátane nákladov vzniknutých v súvislosti s uplatnením si opodstatnených nárokov dotknutej osoby a tiež nákladov v súvislosti s úhradou sankcií právoplatne uložených zo strany príslušných štátnych orgánov. Podrobnosti o spracúvaní osobných údajov Objednávateľom sú zverejnené aj na www.zsr.sk/ou.
Článok 12
Ostatné práva a povinnosti zmluvných strán
12.1. Všetky dokumenty týkajúce sa tohto zmluvného vzťahu musia byť vypracované v slovenskom jazyku (príp. v českom jazyku) a musia rešpektovať terminológiu používanú Objednávateľom. Všetky hodnoty, výmery, hmotnosti musia byť označované v slovenskom jazyku.
12.2. Zhotoviteľ v plnej miere zodpovedá za to, že nedôjde k zneužitiu, resp. že neposkytne materiály týkajúce sa predmetu Zmluvy tretím osobám a zachová mlčanlivosť o všetkých skutočnostiach, o ktorých sa dozvedel pri plnení Zmluvy, a to aj po skončení tejto Zmluvy z akéhokoľvek dôvodu a akýmkoľvek spôsobom.
12.3. Zhotoviteľ bez písomného súhlasu Objednávateľa nesmie zverejňovať údaje o predmete Zmluvy vrátane fotografickej dokumentácie alebo inej všeobecnej technickej dokumentácie.
12.4. Zhotoviteľ nesmie poskytnúť výsledok dokončenej alebo nedokončenej činnosti, ktorá je predmetom Zmluvy, tretej osobe bez písomného súhlasu Objednávateľa.
12.5. Zhotoviteľ sa zaväzuje umožniť a strpieť výkon kontroly/auditu zo strany oprávnených orgánov verejnej moci a iných osôb na výkon kontroly/auditu v zmysle príslušných právnych predpisov a Zmluvy.
12.6. Zhotoviteľ je počas výkonu kontroly/auditu povinný najmä preukázať oprávnenosť vynaložených výdavkov a dodržanie podmienok v zmysle Zmluvy.
12.7. Zhotoviteľ je povinný zabezpečiť prítomnosť osôb zodpovedných za realizáciu aktivít Zmluvy, vytvoriť primerané podmienky na riadne a včasné vykonanie kontroly/auditu a zdržať sa konania, ktoré by mohlo ohroziť začatie a riadny priebeh výkonu kontroly/auditu.
12.8. Zhotoviteľ je povinný: 
12.8.1. umožniť oprávneným osobám na vykonanie kontroly/auditu vstupovať do objektov, zariadení, prevádzok a do iných priestorov Zhotoviteľa, ak to súvisí s predmetom kontroly/auditu,
12.8.2. na požiadanie oprávnených osôb na vykonanie kontroly/auditu predložiť originálne doklady, záznamy dát na pamäťových médiách prostriedkov výpočtovej techniky, ich výpisov, vyjadrení, výstupov projektu a ostatných informácií a dokumentov, vzorky výrobkov alebo iné doklady potrebné pre vykonanie kontroly/auditu a ďalšie doklady súvisiace so Zmluvou v zmysle požiadaviek oprávnených osôb na výkon kontroly/auditu,	
12.8.3. umožniť oprávneným osobám na vykonanie kontroly/auditu oboznamovať sa s údajmi a dokladmi, ak súvisia s predmetom kontroly/auditu,
12.8.4. umožniť oprávneným osobám na vykonanie kontroly/auditu vyhotovovať kópie údajov a dokladov, ak súvisia s predmetom kontroly/auditu,
12.8.5. poskytnúť oprávneným osobám všetku potrebnú súčinnosť.
12.9. Oprávnené osoby na vykonanie kontroly/auditu sú orgány auditu a kontroly Slovenskej republiky a Európskej únie.
12.10. Zhotoviteľ sa zaväzuje umožniť a strpieť výkon kontroly v obdobnom rozsahu ako je uvedené vyššie aj oprávneným osobám Objednávateľa a ďalším ním určeným osobám.
12.11. Zhotoviteľ je povinný Objednávateľovi písomne oznámiť každú zmenu súvisiacu s personálnym, ekonomickým alebo iným prepojením voči Objednávateľovi v súvislosti s ustanovením § 2 písm. n) zákona č. 595/2003 Z. z. o dani z príjmov v znení neskorších predpisov, a to do piatich dní odo dňa vzniku zmeny.
12.12. Písomnosti doručované poštou alebo kuriérskou službou na adresu pre doručovanie písomností uvedenú v časti Zmluvné strany, alebo na inú adresu uvedenú v Zmluve pre daný úkon, sa považujú za doručené aj keď táto zásielka bude poštou alebo kuriérskou službou vrátená ako zásielka adresátom neprevzatá alebo nedoručiteľná, a to dňom jej odmietnutia alebo zmarenia jej prijatia; ak nie je celkom dobre možné takýto deň riadne určiť, tak dňom, kedy bude písomnosť vrátená druhej zmluvnej strane ako nedoručiteľná.
Písomnosti doručované druhej zmluvnej strane elektronicky na e-mailovú adresu uvedenú v časti Zmluvné strany, alebo na inú e-mailovú adresu uvedenú v Zmluve pre daný úkon, sa považujú za doručené momentom ich odoslania na e-mailovú adresu uvedenú v časti Zmluvné strany, ak v Zmluve nie je uvedená iná e-mailová adresa, ak k ich odoslaniu prišlo v pracovný deň najneskôr do 16:00 hod., inak o 7:00 hod. nasledujúci pracovný deň po dni odoslania, a to aj v prípade, že písomnosť nebude adresátovi doručená v dôsledku obmedzení alebo dôvodov na strane adresáta.
12.13. Zhotoviteľ nie je oprávnený jednostranným úkonom započítať akúkoľvek svoju pohľadávku vyplývajúcu z tejto Zmluvy proti pohľadávke Objednávateľa.
12.14. Objednávateľ je oprávnený jednostranným právnym úkonom započítať akúkoľvek svoju pohľadávku vyplývajúcu z tejto Zmluvy proti pohľadávke Zhotoviteľa a to aj v prípadoch, keď ide o postúpenú splatnú pohľadávku priameho subdodávateľa voči Zhotoviteľovi, ktorá súvisí s predmetom subdodávky.
12.15. Zhotoviteľ je povinný pri plnení Zmluvy dodržiavať Etický kódex Železníc Slovenskej republiky. Aktuálne znenie Etického kódexu Železníc Slovenskej republiky je zverejnené na internetovej stránke Objednávateľa.
12.16. Zhotoviteľ vyhlasuje, že dodržiava zásady v oblasti ochrany životného prostredia, sociálneho práva alebo pracovného práva podľa všeobecne záväzných právnych predpisov.
Článok 13
Zánik Zmluvy
13.1. Zmluva zaniká:
13.1.1. splnením všetkých záväzkov Objednávateľa a Zhotoviteľa uvedených v Zmluve,
13.1.2. dohodou zmluvných strán, pričom súčasťou takej dohody bude i vysporiadanie vzájomných záväzkov a pohľadávok zo Zmluvy,
13.1.3. odstúpením od Zmluvy v prípadoch upravených vo všeobecne záväzných právnych predpisoch a v Zmluve.
13.2. Za podstatné porušenie zmluvných povinností v zmysle Zmluvy, s právom oprávnenej zmluvnej strany okamžite od Zmluvy odstúpiť, zmluvné strany považujú tieto skutočnosti:
13.2.1. Zhotoviteľ sa dostal do omeškania so splnením časti predmetu Zmluvy o viac ako desať pracovných dní,
13.2.2. Zhotoviteľ sa nezúčastnil vstupnej porady alebo priebežnej porady (nezabezpečil účasť kvalifikovaných osôb) alebo na priebežnej porade nepredložil písomnú správu o aktuálnom stave prác vrátane predloženia rozpracovaných výstupov preukazujúcich pravdivosť tejto správy,
13.2.3. Zhotoviteľ nezapracoval opodstatnené pripomienky alebo návrhy Objednávateľa k predkladaným výstupom,
13.2.4. Zhotoviteľ porušil povinnosť vykonávať príslušné činnosti (i) odborným pracovníkom, ktorého uviedol v ponuke a ktorým preukázal splnenie podmienok účasti v obstarávaní, alebo (ii) odbornými pracovníkmi, ktorých Objednávateľ schválil v súlade so Zmluvou,
13.2.5. Zhotoviteľ nezabezpečil zápis zahraničného odborníka do zoznamu hosťujúcich zahraničných odborníkov, ak sa tento zápis v zmysle platnej právnej úpravy vyžaduje,
13.2.6. Zhotoviteľ sa dostal do omeškania s odstránením vady o viac ako desať pracovných dní,
13.2.7. Zhotoviteľ nedodržuje technologické postupy a neplní kvalitatívno-technické parametre a podmienky pri plnení predmetu Zmluvy, 
13.2.8. Zhotoviteľ nezačne, preruší alebo zastaví vykonávanie predmetu Zmluvy z iných dôvodov ako dôvodov na strane Objednávateľa,
13.2.9. Objednávateľ bol v omeškaní so zaplatením faktúry o viac ako 60 dní, 
13.2.10. Objednávateľ neposkytol Zhotoviteľovi súčinnosť ani v dodatočne stanovenej písomnej lehote, čo má za následok ohrozenie splnenia lehoty plnenia.
13.3. Objednávateľ je oprávnený od Zmluvy odstúpiť aj z týchto dôvodov:
16.1.1. Zhotoviteľ porušil povinnosť podľa bodu 7.9. Zmluvy,
16.1.2. ktorékoľvek vyhlásenie Zhotoviteľa podľa bodu 8.2. Zmluvy sa ukáže ako nepravdivé,
16.1.3. Zhotoviteľ alebo oprávnená osoba nemá splnenú niektorú povinnosť podľa zákona o RPVS,
16.1.4. Zhotoviteľ vykonáva časť predmetu Zmluvy, resp. predmet Zmluvy prostredníctvom priameho subdodávateľa, ktorý je partnerom verejného sektora alebo subdodávateľa v ktoromkoľvek rade a nie je zapísaný v registri partnerov verejného sektora,
16.1.5. Zhotoviteľ bol právoplatným rozhodnutím súdu vymazaný z registra partnerov verejného sektora alebo mu bol právoplatným rozhodnutím uložený zákaz účasti vo verejnom obstarávaní,
16.1.6. ak Objednávateľ zistí, že Zhotoviteľ má nesplnenú povinnosť vyplatenia odmeny alebo odplaty zo zmluvy s osobou, ktorá je alebo bola jeho priamym subdodávateľom pri plnení predmetu Zmluvy a neexistuje dôvodná pochybnosť o spornosti takéhoto nároku priameho subdodávateľa na vyplatenie odmeny alebo odplaty a Zhotoviteľ nevykoná nápravu ani v dodatočnej lehote poskytnutej mu Objednávateľom v písomnej výzve,
16.1.7. konečným užívateľom výhod Zhotoviteľa zapísaným v registri partnerov verejného sektora sa stala osoba uvedená v ustanovení § 11 ods. 1 písm. c) ZVO,
16.1.8. Zhotoviteľ prestal spĺňať podmienky účasti týkajúce sa osobného postavenia v zmysle ZVO.
13.4. Odstúpenie od Zmluvy musí byť druhej zmluvnej strane oznámené písomne. Odstúpenie od Zmluvy nadobúda účinnosť dňom jeho doručenia druhej strane.
13.5. Objednávateľ je oprávnený odstúpiť od tejto Zmluvy aj v prípade, ak Zhotoviteľ opakovane poruší ďalšie povinnosti, ktoré mu vyplývajú z ustanovení tejto Zmluvy alebo z ustanovení príslušných právnych predpisov. Objednávateľ je v tomto prípade oprávnený odstúpiť od Zmluvy už po treťom porušení ktorejkoľvek povinnosti zo strany Zhotoviteľa, pričom Objednávateľ po prvom aj druhom porušení povinnosti písomne upozorní Zhotoviteľa na porušenie zmluvných podmienok alebo ustanovení právnych predpisov a zároveň Zhotoviteľa pri druhom porušení upozorní, že pri ďalšom porušení ktorejkoľvek povinnosti, odstúpi od tejto Zmluvy. Objednávateľ v upozornení uvedie lehotu na nápravu, ak sa vyžaduje.
13.6. Zhotoviteľ je oprávnený od Zmluvy odstúpiť aj v prípade, ak Objednávateľ opakovane poruší ďalšie povinnosti, ktoré mu vyplývajú z ustanovení tejto Zmluvy alebo z ustanovení príslušných právnych predpisov. Zhotoviteľ je v tomto prípade oprávnený odstúpiť od Zmluvy už po treťom porušení ktorejkoľvek povinnosti zo strany Objednávateľa, pričom Zhotoviteľ po prvom aj druhom porušení povinnosti písomne upozorní Objednávateľa na porušenie zmluvných podmienok alebo ustanovení právnych predpisov a zároveň Objednávateľa pri druhom porušení upozorní, že pri ďalšom porušení ktorejkoľvek povinnosti, odstúpi od tejto Zmluvy. Zhotoviteľ v upozornení uvedie lehotu na nápravu, ak sa vyžaduje.
13.7. Po odstúpení od Zmluvy je Zhotoviteľ povinný počínať si tak, aby sa zabránilo škode bezprostredne hroziacej Objednávateľovi nedokončením plnenia podľa Zmluvy, a minimalizovali straty a za tým účelom vykonať všetky potrebné opatrenia.
Článok 14
Riešenie sporov
14.1 Ak sa vyskytnú rozpory medzi jednotlivými dokumentmi a ustanoveniami Zmluvy, priorita dokumentov je nasledovná:
1. Zmluva,
2. Súťažné podklady,
3. ponuka (vrátane ceny).
Dokument s nižším číslom priority je nadradený dokumentu s vyšším číslom priority pri akomkoľvek výklade Zmluvy.
14.2 V prípade sporov, ktoré nebude možné riešiť dohodou zmluvných strán, požiada jedna zo zmluvných strán o rozhodnutie súd.
14.3 Spory zmluvných strán neoprávňujú Zhotoviteľa zastaviť plnenie predmetu Zmluvy.
14.4 Zmluvný vzťah sa bude riadiť právnym poriadkom platným na území Slovenskej republiky.
Článok 15
Záverečné ustanovenia
15.1. Rozhodným právom je právo Slovenskej republiky. Vzájomné vzťahy zmluvných strán sa riadia ustanoveniami Obchodného zákonníka, subsidiárne ustanoveniami zákona č. 40/1964 Zb. Občiansky zákonník v znení neskorších predpisov (ďalej len „Občiansky zákonník“) a ďalšími právnymi predpismi Slovenskej republiky.
15.2. Zmeny a doplnky Zmluvy je možné robiť len písomnými dodatkami podpísanými oprávnenými osobami oboch zmluvných strán okrem prípadov v Zmluve upravených. Dodatky budú očíslované podľa poradia. Zmluvu možno zmeniť počas jej trvania len za dodržania podmienok stanovených v § 18 ZVO.
15.3. Zmluva je vypracovaná v ôsmich vyhotoveniach (prípadne viac doplní úspešný uchádzač), z ktorých  šesť rovnopisov obdrží Objednávateľa a dva rovnopisy (prípadne viac doplní úspešný uchádzač) obdrží Zhotoviteľ.
15.4. Ak sú, alebo ak sa stanú jednotlivé ustanovenia Zmluvy neplatnými, alebo právne neúčinnými, nie je tým dotknutá platnosť ostatných ustanovení. Neúčinné ustanovenia sa podľa možnosti nahradia novým ustanovením.
15.5. Zhotoviteľ podpisom Zmluvy potvrdzuje, že sa v plnom rozsahu zoznámil s rozsahom a povahou predmetu Zmluvy, že sú mu známe technické a kvalitatívne podmienky k splneniu predmetu Zmluvy a že disponuje takými kapacitami a odbornými znalosťami, ktoré sú k  splneniu predmetu Zmluvy potrebné.
15.6. Zmluvné strany súhlasia so zverejňovaním informácií alebo textu Zmluvy vrátane dodatkov, s výnimkou informácií, ktoré sú obchodným tajomstvom v zmysle § 17 Obchodného zákonníka a informácií chránených právnymi predpismi. V prípade, že zmluvné strany budú mať požiadavku na ochranu obchodného tajomstva je potrebné, aby označili ustanovenia Zmluvy vrátane dodatkov, ktoré obsahujú informácie chránené obchodným tajomstvom.
15.7. Porušením alebo ohrozením obchodného tajomstva nie je najmä sprístupnenie informácií, ktoré sú uvedené v § 10 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „zákon o slobode informácií“).
15.8. Zmluva nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky podľa § 47a ods. 1 Občianskeho zákonníka v nadväznosti na § 5a ods. 1 a 6 zákona o slobode informácií. Objednávateľ v deň zverejnenia oznámi Zhotoviteľovi e-mailom, že Zmluva bola zverejnená. Zhotoviteľ bezodkladne e-mailom oznámi Objednávateľovi, že uvedené vzal na vedomie.
15.9. Neoddeliteľnou súčasťou Zmluvy sú nasledujúce prílohy:
Príloha č. 1 – Špecifikácia predmetu Zmluvy
Príloha č. 2 – Zoznam priamych subdodávateľov
Príloha č. 3 – Zoznam subdodávateľov v ktoromkoľvek rade (RPVS)
15.10. Zmluvné strany si túto Zmluvu prečítali, a prehlasujú, že jej text im je zrozumiteľný, jeho význam zrejmý a určitý, a že táto Zmluva je prejavom ich slobodnej a vážnej vôle, čo potvrdzujú svojimi vlastnoručnými podpismi.
--- NASLEDUJE PODPISOVÁ STRANA ---

PODPISOVÁ STRANA
Zmluva o dielo č. ........ (doplní obstarávateľ pred podpisom Zmluvy)

V Bratislave, dňa ..............				                                         V ............................... dňa ..............
V mene Objednávateľa	V mene Zhotoviteľa
Železnice Slovenskej republiky 	doplní Zhotoviteľ
.............................................					.............................................
(doplní obstarávateľ)	(doplní úspešný uchádzač)
Príloha č. 1 Zmluvy

(V rámci finalizácie Zmluvy bude doplnená zo súťažných podkladov z časti Opis predmetu zákazky) 


Príloha č. 2 Zmluvy (doplní úspešný uchádzač)
Zoznam priamych subdodávateľov 


	P. č.
	Obchodné meno
alebo názov
	Sídlo
	Identifikačné číslo alebo
dátum narodenia
(ak nebolo pridelené identifikačné číslo)
	Predmet
subdodávky
	Podiel
subdodávky
	
Oprávnená osoba konať za subdodávateľa


	
	
	
	
	
	
	meno a priezvisko
	adresa pobytu
	dátum narodenia

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	




Poznámka: Do tabuľky sa nevyžaduje uviesť priameho subdodávateľa dodávajúceho tovar.


Príloha č. 3 Zmluvy (doplní úspešný uchádzač)
Zoznam subdodávateľov v ktoromkoľvek rade (RPVS)



	P. č.
	Meno a priezvisko /
Obchodné meno
alebo názov
	Adresa pobytu
alebo sídlo
	Identifikačné číslo 
alebo
dátum narodenia
(ak nebolo pridelené 
identifikačné číslo)
	
Hodnota zmluvy, ktorú v súvislosti s plnením Zmluvy uzatvára resp. uzatvoril subdodávateľ  v ktoromkoľvek rade 
(v EUR bez DPH)


	
	
	
	
	

	
	
	
	
	

	
	
	
	
	















Poznámka: Do tabuľky je potrebné uviesť všetkých subdodávateľov v ktoromkoľvek rade, ktorí sa budú podieľať na plnení predmetu Zmluvy, teda aj subdodávateľa dodávajúceho tovar.

